4 december 2015 11:07 | Robin van Wees | 0
Dit artikel is afkomstig van Computable.nl (https://www.computable.nl/artikel/5657465). © Jaarbeurs IT Media. Afrikaanse Skoolprojekte: 5 wenke om tydens die eksamens gemotiveerd te bly.
Jou eksamens is amper verby. Jy kan nie wag vir die vakansie nie. Hoe bly jy gefokus?
Die laaste deel voor die vakansie is altyd die moeilikste! Veral wanneer sommige van jou vriende al hul eksamens afgehandel het en jy moet nog studeer. Hoe kan jy nog gemotiveerd bly as vryheid so naby is (tog sovêr)? Daarom wil ons jou hierdie 5 super maklike wenke gee om gemotiveerd te bly om vir jou laaste eksamen te studeer.
1. Hou by die skedule.
Om by 'n skedule te hou kan baie moeilik wees tydens die laaste deel van die eksamen. Dit is omdat jy moeg is, het waarskynlik 'n verstandelike tamheid en jy wens net dat jy alreeds op vakansie kan wees. Daarom sal jou skedule of rooster jou anker wees. Maak seker dat jy in sessies van 45 minute studeer met 'n 15 minute breek tussen sessies, sodat jy nie gedurende die dag moeg word nie. Maak die 15 minute elke keer die moeite werd deur iets te doen wat jy geniet en nie net op die rusbank lê en jou foon nagaan nie. Byvoorbeeld, sit buite tydens jou pouse om vars lug in te asem, neem 'n wandeling om die blok, speel met jou troeteldier of praat met jou vriende. Onthou om by jou 15 minute te hou en na die breek na jou boeke terug te keer.
2. Vind 'n studiemaat.
Een van die dinge waarom ons bang is om vir die laaste paar eksamenvraestelle te studeer, is omdat ons FOMO (“Fear Of Missing Out”) het, want sommige van ons vriende het dalk reeds vakansie. Daar is inherent 'n gevoel dat jy dalk iets misloop en nie deel in die pret aktiwiteite van jou vriende nie. Kry 'n vriend of twee wat dieselfde aaklige eksamen skryf en waarvoor julle moet studeer. Stig 'n studiegroep. Maak seker dat hierdie studiegroep slegs hoogs gemotiveerde mense insluit, die soort vriende wat jou sal aanmoedig om te studeer en nie jou motivering laat afneem nie.
3. Verminder afleiding.
Wanneer jy vir die laaste eksamen moet studeer, is die afleidings oral! As jy gewoonlik met jou selfoon studeer of die TV is aangeskakel in die agtergrond, is jy meer geneig om nie die nuwe inligting te onthou nie. Tydens jou studie vir die laaste eksamen sal jy selfs meer geneig wees om jou foon na te gaan om te sien waaroor almal praat. Plaas eerder jou foon in 'n ander kamer as die een waarin jy studeer, skakel die TV af en fokus op jou studies.
4. Skeduleer jou versoekings.
In plaas van om te wens jy kan iets anders doen terwyl jy moet studeer, skryf die aktiwiteite neer wat jy regtig wil doen sodra die eksamen verby is, en skeduleer dit in jou dagboek. Dan sal jy minder versoek word om dit te doen terwyl jy moet studeer, want jy weet dat jy dit sal doen sodra jy met eksamens klaar is. Byvoorbeeld, as daar 'n TV reeks is wat jy graag wil kyk of wil begin kyk, skryf dit in jou dagboek sodat jy die reeks die eerste dag van die vakansie kan begin kyk. Doen dit vir elke aktiwiteit of versoeking wat in jou gedagtes opkom.
5. Hersien jou doelwitte.
Een van die mees effektiewe maniere om jou gedagtes terug te laat keer na die eksamensituasie, is om jou doelwitte te hersien. Hoe graag wil jy nog 'n onderskeiding in Lewenswetenskappe hê? Wil jy een van die top tien akademiese presteerders in jou graad wees? Wat is jou doelwitte? Hersien hulle en spits jou toe om hard te studeer sodat jy jou doelwitte kan bereik.
Die laaste paar eksamens is altyd die moeilikste om te studeer - maar leer om sterk te eindig. Voltooi jou eksamensiklus met vasberadenheid en deursettingsvermoë. Moenie opgee net voor die eindstreep nie. Dan Green het gesê: "Ongeag van wat voorheen gebeur het of wat nog nie gebeur het nie, al wat nou belangrik is, is hoe ek kies om op die uitdaging voor my te reageer. Sal ek gaan lê of sal ek veg? Die keuse is myne en ek kies om sterk te eindig. "
Laat weet ons hoe jy van plan is om gemotiveerd te bly vir die laaste eksamens en deel dit met 'n vriend wat ook 'n bietjie motivering nodig het.
Etikette: afleiding, Doelwitte, eksamens, gefokusde, Gemotiveerde, Skedule, studievriend, vakansiedae, versoekings